hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Még inkább digitális lesz az idei karácsony | FinTechZone
írta Tudósítás | 2021. 12. 17. | Digitális pénzügyek, Elektronikus fizetés, Google Pay, Összes hír
Apple Pay | CIB Bank | Google Pay | mobilfizetés | mobiltárca | online fizetés
Az online kiskereskedelmi és az elektronikus fizetési forgalom rendre megugrik az év utolsó negyedében, részben az ünnepek, részben a hozzájuk kapcsolódó akciók szezonja miatt. Az év végi hajrá jó hatással lehet a mobiltárcás fizetések elterjedésére is, hiszen egyre többen kezdik felismerni a kényelmi lehetőségeket, legyen szó akár üzletben történő, akár webshopos vásárlásról. A CIB Bank Digitális Csatornák és CRM vezetőjével, Sziráki Lászlóval közösen elemeztük a trendeket.
A Magyar Nemzeti Bank (MNB) pénzforgalmi adatai alapján Magyarországon a legtöbbször bankkártyával mindig az év utolsó hónapjaiban fizetünk. Igaz, a tavalyi év, a pandémia első éve felülírta ezt a trendet, és első alkalommal volt alacsonyabb a vásárlások darabszáma a negyedik negyedévben a megelőző negyedévhez képest. Ugyanakkor 2020 negyedik negyedévében volt a legmagasabb a bankkártyás tranzakciók átlagos értéke az elmúlt hét évhez képest.
A hazai kibocsátású fizetési kártyákkal lebonyolított vásárlások darabszáma 2014-2020 között negyedéves bontásban
Forrás: az MNB adatai alapján készített FinTechZone grafikon
Az elmúlt évek tendenciája alapján az utolsó negyedévben a bankkártyás összforgalom átlagosan 10%-kal magasabb, mint a harmadik negyedévben. Az MNB pénzforgalmi adataiból az is jól látszik, hogy nemcsak többször fizetünk készpénzhelyettesítő eszközzel, de az utolsó negyedévben az átlagos kosárérték is magasabb. A kártyás tranzakciók 98%-a pedig kizárólag érintéses módon valósul meg.
Forrás: az MNB adatai alapján készített FinTechZone grafikon
A bankkártyás fizetéseken belül évről évre egyre növekszik az internetes vásárlások darabszáma és értéke. 2014 utolsó negyedévében az összes bankkártyás fizetésen belül 4,9% volt az internetes fizetések aránya a darabszám tekintetében. A forgalom alapján az internetes fizetések aránya 7,8% volt ugyanebben az időszakban. A bankkártyával kifizetett bolti vásárlások átlagos értéke kb. 6 500 forint, az internetes vásárlásoké kb. 10 500 forint volt.
Ezzel szemben 2020 negyedik negyedévében a bankkártyás tranzakciók darabszámának 11,4%-a, forgalmának 18,9%-a már az interneten zajlott. Hét év alatt 230%-kal nőtt az internetes fizetések száma és 240%-kal az internetes fizetések forgalma a karácsonyi időszakban. A bankkártyával kifizetett átlagos kosérték a fizikai üzletekben 7 700 forintra, az interneten 13 900 forintra emelkedett a tavalyi utolsó negyedévben.
„A karácsonyi időszakban a fizikai üzletek helyett egyre többen választják az online boltokat, ahol lényegesen többet költenek bankkártyával, mint a hagyományos boltokban. Az idei év várhatóan még erősebb lesz a megelőző évekhez képest az online vásárlások és a bankkártyás fizetések tekintetében. A legnagyobb futárszolgálatokkal folytatott háttérbeszélgetésekből az látszik, hogy rendkívül megugrott az elmúlt napokban az internetes vásárlások száma és óriási az igény az utánvét bankkártyával történő kifizetésére. Összességében hét év alatt sokat változott a magyar vásárlók magatartása, sokkal digitálisabb lett, amiben meghatározó szerepet játszott a pandémia is.”
Digitális Csatornák és CRM vezető, CIB Bank
Még inkább digitális lesz az idei karácsony
Az MNB 2020 óta a mobiltárcával végrehajtott tranzakciókról is készít kimutatást, amely alapján negyedévről negyedévre növekszik a mobiltárcával végrehajtott tranzakciók száma. Nem meglepő módon tavaly az év folyamán a karácsonyi időszakban került elő a legtöbbször a mobiltárca.
A magyarországi kibocsátású fizetési kártyákkal lebonyolított mobiltárcás vásárlási tranzakciók száma 2020-2021 között negyedéves bontásban
Forrás: az MNB adatai alapján készített FinTechZone grafikon
„Tavaly év végén minden 14. bankkártyás fizetési tranzakció – a bankkártyás fizetések 7%-a – már mobiltárcával történt. Ez elsőre nem tűnik magas aránynak, de ha azt nézzük, hogy alig pár éve jelentek meg a mobiltárcák Magyarországon és 2020 elején még csak minden 20., ám év végére már minden 14. bankkártyás tranzakció mobiltárcával zajlott, akkor érzékelni lehet, milyen nagy növekedési potenciál van a mobiltárcákban.”
“Alig 12 hónap alatt a mobiltárcával végrehajtott fizetések súlya a teljes bankkártyás forgalmon belül 40%-kal nőtt”
– mutatott rá Sziráki László.
Madar Norbert a GKI Digital vezető tanácsadója rámutatott arra is, hogy a korábbi 16-18% közötti bővülési ütemhez képest, 2020-ban rekordmértékű – 45%-os – forgalomnövekedést ért el az online kiskereskedelem. A szektor alig 12 hónap alatt legalább 3 évet ugrott előre a fejlődésben, és
a lendület 2021-ben is kitart, ugyanis a szektor idén további 30-35%-os bővüléssel zárja az évet.
Ezt a figyelemre méltó növekedést az internetes kártyatranzakciók is követték. A PayTechShow-n, az iparág meghatározó elektronikus fizetési szolgáltatói kiemelték, hónapról hónapra növekszik a mentett kártyaadatokkal megvalósított online fizetések aránya. Ezen tranzakciók közé tartoznak a mobiltárcával végrehajtott fizetések is. Van olyan fizetési szolgáltató Magyarországon, amely arról számolt be, hogy náluk minden harmadik bankkártyás fizetés már mentett kártyaadatokkal valósul meg.
„A mobiltárcákat számos élethelyzetben használhatjuk fizetésre egyszerűen, kényelmesen és biztonságosan. A bolti környezetben érintéssel fizethetünk a POS terminálon a PIN kód megadása nélkül, mivel a fizetés jóváhagyása a vásárló mobiltelefonján történik és nem a POS terminálon. Ennek a jelentősége különösen felértékelődött a koronavírus járvány óta. Emellett a webáruházakban is fizethetünk a mobiltárcánkkal, ahol szerepel a mobiltárca logója, például az Apple Pay, vagy a Google Pay. A mobiltárcával végrehajtott fizetés az interneten gyorsabb, mivel nincs szükség a kártyaadatok megadására. A CIB Banknál fontosnak tartottuk, hogy az elsők között tegyük elérhetővé az Apple Pay-t és a Google Pay-t, hogy az ügyfeleink kihasználhassák a mobiltárcákban rejlő előnyöket.”
Digitális Csatornák és CRM vezető, CIB Bank
Az MNB pénzforgalmi adataiból körvonalazódó trend azt mutatja, idén még digitálisabban készülünk a karácsonyra.
CIB Bank: 2025-2027-re többen fizetnek majd mobillal, mint fizikai bankkártyával, 2021.12.14.
Még nem ismerjük eléggé a mobiltárcákat. Elkészült a Mobiltárca Útmutató. Apple Pay, Google Pay, Androidos tárcák egy helyen., 2021.12.02.
Új korszak jön a fizetési forgalomban. A Google Pay óriási bővülést hozhat a mobilfizetésben, 2021.12.08.
A cikk a CIB Bank támogatásával készült.
Címlapfotó forrása: AHдpeй ЖypaBлeB – stock.adobe.com | Editorial | Licence: FinTech Group
← Mesterséges Intelligencia a jogi szolgáltatásokban - elkészült a gyakorlati útmutató az okos jogi technológiák alkalmazásához „5 éven belül 150 ezer vállalkozást szolgálna ki a digitális pénzügyi asszisztensünk, a BUPA” – Exkluzív interjú Szenttamási Norberttel, a BUPA vezetőjével →
A FinTechZone górcső alá veszi a legfrissebb hazai és nemzetközi digitális pénzügyi fejlesztésekről, megoldásokról szóló híreket, bejelentéseket. Megosztjuk azokat, amelyekről úgy gondoljuk, hozzájárulnak a hagyományos pénzügyi közvetítői rendszer digitális fejlődéséhez, az ügyfélélmény növekedéséhez. Szakmai hátterünk a hitelességünk. #nobullshit
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
A magyar kisvállalkozások négyötöde tesz a környezete védelméért
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.